

# Татарстан Республикасы Хөкүмәте структурасында ТР Премьер-министрының яңа урынбасары булачак

*23.10.2013*


Татарстан Республикасы Президенты вазыйфаларын башкаручы Илдар Халиков 2013 елның 22 октябрендә ТР Президентының ТР ның РФ дәге Тулы вәкаләтле вәкиллеге җитәкчесенең хокукый статусы мәсьәләләре буенча аерым указларына үзгәрешләр кертү турындагы Указны имзалады.


“ТР Президентының “ТР Министрлар Кабинеты – Татарстан Республикасы Хөкүмәте составына керүче вазифаи затлар турындагы” Указга үзгәрешләр кертелгән. Бу үзгәрешләр республика Премьер-министрының сигез урынбасары, шул исәптән бер беренче урынбасар; ТР Премьер-министры урынбасары; ТР Премьер-министры урынбасары – авыл хуҗалыгы һәм азык-төлек министры; ТР Премьер-министры урынбасары – мәгълүматлаштыру һәм элемтә министры; ТР Премьер-министры урынбасары – сәнәгать һәм сәүдә министры; ТР Премьер-министры урынбасары – мәгариф һәм фән министры; ТР Премьер-министры урынбасары – Министрлар Кабинеты Аппараты җитәкчесе һәм ТР Премьер-министры урынбасары - ТР ның РФ дәге Тулы вәкаләтле вәкиле булуын раслый”.


Искә төшерәбез, хәзерге вакытта ТРның РФ дәге Тулы вәкаләтле вәкиле - Равил Әхмәтшин. Аның кандидатурасы республика ТР Дәүләт Советында ТР Премьер-министры урынбасары вазыйфасына килештерү процедурасын узарга тиеш.



*ТР Президенты матбугат хезмәте.*
Татарстан Республикасы Хөкүмәте структурасында ТР Премьер-министрының яңа урынбасары булачак